**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. március 28-án tartandó rendes ülésére**

Az előterjesztés tárgya: A TOP\_PLUSZ-1.1.1-21-SB1-2022-00010 azonosítószámú „Iparterület továbbfejlesztése Tiszavasváriban” című pályázat Támogatási Szerződésének 1. számú módosításának utólagos elfogadása

Melléklet: Támogatási Szerződés 1. sz. módosítása

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/345-22/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. március 21.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

A TOP\_PLUSZ-1.1.1-21-SB1-2022-00010 azonosítószámú

„Iparterület továbbfejlesztése Tiszavasváriban” című pályázat

Támogatási Szerződésének 1. számú módosításának utólagos elfogadásáról

Tisztelt Képviselő-testület!

A TOP\_PLUSZ-1.1.1-21-SB1-2022-00010 azonosítószámú „Iparterület továbbfejlesztése Tiszavasváriban” című pályázat kapcsán a Támogatási Szerződés (továbbiakban: TSZ) módosítására igényt nyújtottunk be 2024 decemberében. Az 1. mérföldkő teljesítéséhez szükséges engedélyek megszerzési idejének elhúzódása miatt módosítás vált szükségessé, ezért az 1. mérföldkő dátumaként 2025. február 15. került megjelölésre. A projekt sikeres megvalósíthatóságát az előkészítési folyamatok jelentős csúszása nem veszélyezteti, de a biztonságos befejezés érdekében kértük módosítani a 2. mérföldkő határidejét is 2026. február 28. napjára. Hiánypótlást követően a TSZ 1. számú módosítása 2025. március 11-én hatályba lépett, mely a határozat-tervezet mellékletét képezi.

Kérem a Tisztelt Képviselő-testületet, hogy a határozat-tervezet 1. mellékletét képező TSZ 1. számú módosítását szíveskedjen utólagosan elfogadni.

Tiszavasvári, 2025. március 21.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (III.28.) Kt. számú**

**határozata**

**A TOP\_PLUSZ-1.1.1-21-SB1-2022-00010 azonosítószámú**

**„Iparterület továbbfejlesztése Tiszavasváriban” című pályázat**

**Támogatási Szerződésének 1. számú módosításának utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja a Nemzeti Fejlesztési Központ, mint Támogató képviseletében eljáró Magyar Államkincstár Szabolcs-Szatmár-Bereg Vármegyei Igazgatóság által IKT-2022-615-I1-00000392/0000057 iktatószámon kiállított Támogatási Szerződés 1. számú módosítását az „Iparterület továbbfejlesztése Tiszavasváriban” cél érdekében a határozat 1. mellékletében foglalt tartalommal.

**Határidő**: azonnal **Felelős:** Balázsi Csilla polgármester