**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. március 28-án tartandó rendes ülésére**

**Az előterjesztés tárgya: A Tiszavasvári Váci Mihály Gimnázium fenntartói jogának átadásáról**

**Ügyiratszám:** TPH/5731-2/2025.

**Az előterjesztés előadója:** Balázsi Csilla polgármester

**Az előterjesztést témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2025. március 17.

**Gazdagné dr. Tóth Marianna**

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**Témafelelős:** Gazdagné dr. Tóth Marianna

**Előterjesztés**

- a Képviselő-testülethez –

**A Tiszavasvári Váci Mihály Gimnázium fenntartó jogának átadásáról**

**Tisztelt Képviselő-testület!**

A Nyíregyházi Tankerületi Központ (továbbiakban: Tankerület) tájékoztatott, hogy a Tiszavasvári Református Egyházközség a Tankerülethez benyújtotta szándéknyilatkozatát arra vonatkozóan, hogy a Tiszavasvári Váci Mihály Gimnázium fenntartói jogát át kívánja venni.

A nemzeti köznevelésről szóló 2011. évi CXC tv. 84.§ (7) bekezdése a) pontja értelmében a tankerületi központ által fenntartott köznevelési intézmények esetében a köznevelésért felelős miniszter legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény fenntartói jogának átadásával kapcsolatban.

A nemzeti köznevelésről szóló 2011. évi CXC törvény 83.§ (3)-(6) bekezdései szerint a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a vagyonkezelésében levő ingatlan tulajdonos önkormányzatának véleményét.

**A képviselő-testület 61/2025. (II.20.) Kt. sz. határozatával már támogatta, hogy a Tiszavasvári Váci Mihály Gimnázium a Tiszavasvári Református Egyházközség fenntartásába kerüljön. Álláspontom szerint a fenntartóváltás városunk érdekét szolgálja, ezért javaslom, hogy a képviselő-testület támogató véleményt fogalmazzon meg.**

Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjék.

Tiszavasvári, 2025. március 17.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (III.28.) Kt. számú**

**határozata**

**A Tiszavasvári Váci Mihály Gimnázium fenntartói jogának átadásáról**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC törvény 83.§ (3)-(6) bekezdéseiben kapott felhatalmazás alapján az alábbi határozatot hozza:

1. Kinyilatkozza, hogy támogatja a Tiszavasvári Váci Mihály Gimnázium fenntartói jogának átadását a Tiszavasvári Református Egyházközség részére.

2. Felkéri a polgármestert, hogy a döntésről tájékoztassa a Nyíregyházi Tankerületi Központot.

**Határidő**: azonnal **Felelős**: Balázsi Csilla polgármester